Sepiegids: ‘GMR’ se Kristien, Amanda steeds in mekaar se hareMet Maroela Media en kykNET se sepiegids kan jy nou weekliks ŉ voorsmakie kry van die gebeure in jou gunstelingsepie. ‘Getroud met rugby’ se Amanda en Kristien. (Foto: Verskaf) Weeksdae om 19:30 op kykNET Maandag 20 September Annelize en Naomi deel ŉ oomblik oor ŉ ongevallepasiënt, en Danny probeer om Chanel en Brandon weer om dieselfde vuur te laat sit. Liam deel sy nuus met Karen, terwyl Brandon wonder oor Tertius se belangstelling in Delia. Karen neem ŉ besluit oor Uys. Dinsdag 21 September Ruan se onderhoud met Danny word onderbreek deur ŉ noodgeval. Elise is bekommerd oor Annelize ná hul gesprek, terwyl Annelize probeer vasstel of Chanel se vrese bewaarheid is. Chanel en Danny dink daar is iets vreemds omtrent die omstandighede van Roelf en Max se onderonsie. Karen se besorgdheid lei tot ŉ blaps. Woensdag 22 September Elise beraam ŉ plan om Annelize se gemoed te lig, terwyl Tracy ŉ ongemaklike vraag het vir ŉ dokter. Gaby geniet dit om vir Uys van sy eie medisyne te gee, en Chanel se belangstelling in Roelf se saak verdiep. Danny kom te hore wie en wat Max regtig is, maar die bewysstuk het voete gekry. Donderdag 23 September Louis is uiters bekommerd oor Ruan wanneer Ruan hom nader vir hulp met sy skoolprojek, terwyl Karen agterkom dat Liam dink sy hou van Uys. Rian deel ŉ brokkie nuus met Annelize, maar vertel vir Tertius die volle waarheid. Naomi deel inligting met Elise wat haar sesde sintuig beduiwel, terwyl Max en Roelf behoorlik met Danny en Chanel se koppe smokkel. Vrydag 24 September Karen raak benoud oor ŉ komplikasie tydens ŉ operasie, en Chanel begin dink daar is beslis ŉ slang in die gras met die Max-Roelf-sage. Louis konfronteer Ruan met dit wat hy ontdek het, terwyl Elise se waarneming haar weer hoop op liefde gee. Brandon speel oop kaarte met Conrad, en Gaby maak ŉ bekentenis aan Karen. Weeksdae om 18:30 op kykNET en kykNET&kie Maandag 20 September Almal is bekommerd oor AB, en Lee-Ann is ontsteld oor iets wat Ty gedoen het. Linda en Bennie is opgewonde oor hul verhouding, maar nie almal voel so nie … Dinsdag 21 September Die Samsodiens is bekommerd oor AB, terwyl Bennie verward is oor sy verhouding met Linda. Ty onthul iets aan Lee-Ann. Woensdag 22 September AB voel beter, maar die res van die familie het ŉ nuwe bron van kommer. Zoe wurm haarself in op die keuringspaneel vir hul nuwe agent, terwyl Carlo planne het met Ty. Donderdag 23 September AB kry slegte nuus oor sy gesondheid, wat die res van die Samsodiens tot aksie dwing. Bennie probeer om Linda in die Kaap te hou, en Ty erken iets aan Lee-Ann. Vrydag 24 September Susan en Linda sit nog steeds vas oor Linda. Carlo is depressief en Mymoena sukkel om te besluit wat reg is vir haar familie. Weeksdae om 18:00 op kykNET Maandag 20 September Ronnie ontdek iets skokkends by die stadion. Bibi is jaloers op Meyer. Simon en Renate is raadop met sy hallusinasies. Dinsdag 21 September Ronnie vertel vir Schalk van sy ontdekking. Kristien en Amanda is steeds in mekaar se hare. Fafa is weereens in Maryke se slegte boekies. Woensdag 22 September Liam beland in die sop. Jenny besoek vir Maryke. Simon en Renate probeer vir Lulu oortuig om nie terug te gaan werk toe nie. Donderdag 23 September Elandré tree op in Pottie’s. Liam se loopbaan hang aan ŉ draadjie. Ryno maak gereed vir ŉ lewe sonder Thinus. Vrydag 24 September ŉ Artikel oor die Stryders verskyn in SinBin. Renate wil van Logan ontslae raak. Jenny haal die wind uit Fafa se seile. Maandag tot Donderdag om 19:30 op kykNET&kie Maandag 20 September Ronel en Muriel bereik ŉ onverwagse ooreenkoms. Dinge kom tot ŉ einde vir Emily en Beatrice en Daniel neem ŉ finale besluit oor hoe om met haar te werk te gaan. Dinsdag 21 September Jake kry ŉ verrassing by die klub en Ingrid maak haar bedoelings met hom duidelik. Wesley en Lee-Roy kry goeie nuus. Daniel voel skuldig oor hy die waarheid van Beatrice weerhou. Woensdag 22 September Beatrice is ontsteld ná sy vasstel dat Jake in Arendsvlei is. Die trouspan probeer ŉ oplossing vir die jongste krisis vind en Lionel voel uitgesluit. Donderdag 23 September Die trouspan besluit om vir Lionel deel te laat voel van die troue. Beatrice besluit om beheer te neem in haar verhouding met Jake. Willem gee vir Eugene ŉ ultimatum.